钦定古今图书集成/明伦汇编/家范典/第076卷 > 袁氏世范 > 《为郑从事妻李氏祭从父文》前人
## 钦定古今图书集成/明伦汇编/家范典/第076卷 > 袁氏世范 > 《为郑从事妻李氏祭从父文》前人

有美《吾门实》。公族，绛霄结荫，皇极流辉。自严君以
交避延荣，仲父以立朝衍庆。叔父虽礼疏五服，而义
叶一家。马援于儿侄之间，一情无异；王华在弟兄之
列，数从犹亲。吉人寡辞，君子无诤。属者以献赋不遇，
投笔从戎。镜水稽山，聊屈观书之望；甬东浙右，始开
传剑之名。经涂几千，去国数岁。爰因职贡，来奉阙庭。
传车方驰，朝露溘至，祸生朽索，衅起扬鞭，始惊香而
不禁，俄折臂而无望。呜呼！存亡恒理，寿夭常期，所悲
者方次中途，所痛者非因美疢，税鞍告痛，肩轝数晨，
既鍼艾之莫征，果含襚而斯及。况乎合室，远在海涯，
一女方羇，二子未丱，人生甚痛，天道奚言？“今以国家
载遥，干戈未息，尚稽归祔，乃议从权。定鼎城东，永通”
门外，南瞻嵩岭，北望祈山，式崇寓殡之封，且作藏神
之室。必也庆延异日，时属通年，光温序之恩，归俟臧
孙之有后。二十一侄女，早蒙慈抚，久叹违离，今又从
夫山东，食贫洛水，将疗无及，惊悲有加。敢因祭酹之
馨，仰冀积灵之降。呜呼叔父，永鉴卑诚。